
Linna nõustamiskomisjoni töökord
Vastavalt Kohaliku omavalitsuse korralduse seaduse § 30 lõike 1 punktile 3; Põhikooli- ja gümnaasiumiseaduse § 21 lõigetele 32 ja 33
1. Komisjoni ülesandeks on:

1.1.  Suunata erivajadustega laps vanema (seadusliku esindaja) nõusolekul kohustusliku põhihariduse omandamiseks sanatoorsesse kooli, erikooli või eriklassi. 

1.2.  Määrata erivajadustega õpilasele põhihariduse omandamiseks võimetekohane õppekava või õppevorm. 

1.3.  Otsustada vanema (seadusliku esindaja) taotlusel koolikohustuse edasilükkamine. 

1.4.  Otsustada vanema (seadusliku esindaja) taotlusel tervislikust seisundist tulenevalt õpilase koduõppele määramine.

1.5.  Laste vanemate/seaduslike esindajate konsulteerimine õppevormi kohta.
2. Tingimused ja kord:

Erivajadustega õpilaste nõustamiskomisjoni suunamise tingimused ja kord on kehtestatud haridusministri määrusega. 

3. Komisjoni koosseis:  

3.1.  Narva Linnavalitsuse Kultuuriosakonna esindaja

3.2.  Eripedagoog

3.3.  logopeed 

3.4.  Psühholoog

3.5.  Sotsiaaltöötaja

3.6.  Kooli või koolieelse lasteasutuse õppenõukogu määrab lapsele omapoolse esindaja nõustamiskomisjonis.
4. Dokumendid, mis esitatakse nõustamiskomisjonile võimetekohase õppekava/õppevormi määramiseks:  

4.1.  õppenõukogu otsus õpilase/lapse nõustamiskomisjoni suunamise kohta;  

4.2.  lapsevanema (seadusliku esindaja) avaldus; avalduse vormi võib leida veebilehelt www.narva.ee Nõustamiskomisjoni rubriigi all.

4.3.  vaatluskaart;  

4.4.  iseloomustus; 

4.5.  tervisekaart;

4.6.  väljavõte õpilasraamatust;

4.7.  klassitunnistus koos väljavõttega õppeveerandi kestel saadud hinnetest; 

4.8.  eriarsti suunamiskiri, juhul kui ettepanek on suunata õpilane/ laps sanatoorsesse kooli või koolieelsesse lasteasutusse; 

4.9.  logopeediline diagnoos koos kõne iseloomustusega; 

4.10. neuroloogi tõend kehapuuetega lastele;

4.11. kõrvaarsti tõend koos audiogrammiga, kuulmispuudega lastele;

4.12. silmaarsti tõend nägemispuudega lastele;

4.13. psühhiaatri tõend keha-, kõne-, vaimupuudega või psüühikahäiretega lastele;

sünnitunnistuse koopia.

5. Dokumendid, mis esitatakse nõustamiskomisjonile tervislikel põhjustel koduõppele määramiseks:  

5.1.  avaldus

5.2.  koopia lapse isikut tõendavast dokumendist

5.3.  arsti kirjaliku otsuse, milles on ära toodud koduõppele määramise põhjus ja soovitused, mida  tuleb õppetöö läbiviimisel arvestada

5.4.  kooli poolt koostatud õpilase individuaalse arengu jälgimise kaardi või iseloomustuse;

5.5.  klassitunnistuse koos väljavõttega veerandi kestel saadud hinnetest või väljavõtte õpilasraamatust.

6. Komisjoni töökorraldus.
6.1.  Komisjoni tööaeg: Nõustamiskomisjon vaatab avaldused läbi üks kord kuus; iga kuu viimasel neljapäeval. Info Nõustamiskomisjoni kohta võib leida veebilehelt www.narva.ee.

6.2.  Komisjoni istungid toimuvad aadressil: Peetri pl 3-18 (Narva Linnavalitsuse Kultuuriosakonna konverentsisaal)

6.3.  Nõustamiskomisjon on otsustusvõimeline, kui istungist võtab osa vähemalt 2/3 Nõustamiskomisjoni liikmetest, sealhulgas esimees, tema äraolekul aseesimees. Nõutud kvoorumi puudumisel kutsub esimees, tema äraolekul aseesimees uue istungi kokku kahe nädala jooksul.

6.4.  Dokumendid esitatakse Narva Linnavalitsuse Kultuuriosakonna sekretärile iga kuu jooksul.

6.5.  Komisjonil on õigus nõuda täiendavaid andmeid, kui esitatud dokumendid ei vasta nõutavale loetelule.
6.6.  Komisjoni otsus vormistatakse kirjalikult ja väljastatakse lapsevanemale, haridusasutusele (kool, lasteaed) 10 päeva jooksul arvates otsuse vastuvõtmisest. 
6.7.  Nõustamiskomisjoni otsus jõustub otsuse vastuvõtmisest järgmisel päeval.

7.    Rakendussätted.
7.1. Tunnistada kehtetuks Narva Linnavalitsuse 09.01.2008.a. määrus nr 4.

7.2. Määrus jõustub alates 09.02.2009.a.

Tarmo Tammiste
Linnapea                                                                          Ants Liimets

                                                                                         Linnasekretär

Narva Linnavalitsus

Peetri 5                                                                                       02.02.2009.a nr 3.1-19/6

20308 Narva 

Õ I E N D 
Vastavalt Kohaliku omavalitsuse korralduse seaduse § 30 lõike 1 punktile 3 ja Põhikooli- ja gümnaasiumiseaduse § 21 lõigetele 32 ja 33
valmistas Narva Linnavalitsuse Kultuuriosakond käesoleva määruse eelnõu „Linna nõustamiskomisjoni töökord”.

Linnavalitsus võib moodustada linna nõustamiskomisjoni maavalitsuse nõusolekul. 

Narva Linnavalitsusele kinnitamiseks esitatud dokumendi vajadus on tingitud asjaolust korrastada komisjoni tegevust ja teha selgeks linna koolieelsetele lasteasutustele, koolidele ja lastevanematele. Dokument kajastab komisjoni ülesanded, pädevuse, koosseisu, dokumendid, mis esitatakse nõustamiskomisjonile vaatlemiseks ja töökorralduse, mis annab teavet selle kohta, kuidas töötab komisjon, kust saab lisainfo komisjoni tööst ja muud komisjoni tegevust puudutavat infot. 

Linna nõustamiskomisjoni töökord oli kinnitatud Narva Linnavalitsuse 09.01.2008.a. määrusega nr 4. Uue dokumendi vastuvõtmisega on sisse viidud mõned muudatused: dokumendis kasutatav terminoloogia ja komisjoni koosseis on viidud kooskõlla kehtivas seadusandluses kasutatuga ning tehtud muudatused komisjoni töökorralduse avalikustamise osas.   

